open-index/open-wikipedia-markdown huggingface dataset:
Παύλος Αιμίλιος Λέπιδος

Ο **Παύλος Αιμίλιος Λέπιδος** (λατιν.: *Paullus Aemilius Lepidus*, π. 77 π.Χ. – μετά το 11 π.Χ.) ήταν Ρωμαίος συγκλητικός.

## Βιογραφία
Ήταν εγγονός του Mάρκου Αιμίλιου Λέπιδου και της Aπουληίας μέσω τού γιου τους, Λεύκιου Αμίλιου Παύλου, από την ανώνυμη σύζυγό του. Ο εκ πατρός θείος του Μάρκος Αιμίλιος Λέπιδος είχε υπηρετήσει ως μέλος της Β΄ Τριανδρίας. Ο Παύλος υπηρέτησε ως ύπατος το 34 π.Χ. και τιμητής (censor) το 22. Ο Παύλος ήταν κατά κάποιο τρόπο συγγενής με μία Κασσία.

Ο Παύλος νυμφεύτηκε για πρώτη φορά την Κορνηλία (π. 54 π.Χ.-16 π.Χ.). Με την Κορνηλία, ο Παύλος απέκτησε τρία παιδιά: 
* τον Λεύκιο Αιμίλιο Παύλο (π. 37 π.Χ.-14 μ.Χ.) τον σύζυγο της Ιουλίας της Νεότερης και ύπατο το 1 μ.Χ., 
* τον Mάρκο Αιμίλιο Λέπιδο (π. 30 π.Χ.-33 μ.Χ.), ύπατο το 6 μ.Χ. και 
* μία κόρη την Αιμιλία Παύλα (γενν. 22 π.Χ.). Η Αιμιλία παντρεύτηκε δύο φορές: πρώτα με τον Λεύκιο Μουνάτιο Πλάνκο ύπατο το 13 μ.Χ., και μετά με τον Πόπλιο Μέμμιο Ρέγουλο.

Ο Παύλος έμεινε χήρος το 18 π.Χ., την ίδια χρονιά που ήταν ύπατος ο αδελφός της Κορνηλίας Πόπλιος Κορνήλιος Λέντουλος Μαρκελλίνος. Λίγο μετά το τέλος της Κορνηλίας, νυμφεύτηκε την Κλαυδία Μαρκέλλα τη Νεότερη, κόρη της Οκταβίας της Νεότερης, αδελφής του Ρωμαίου Αυτοκράτορα Αυγούστου . Ο γάμος της Mαρκέλλας και τού Παύλου συνέδεσε δύο τιμώμενους δημοκρατικούς οίκους, και τους έδεσε στενά με τον αυτοκρατορικό κύκλο. Κάποια στιγμή μετά το 11 π.Χ., η Μαρκέλλα τού γέννησε έναν γιο,
* τον Παύλο Αιμίλιο Ρέγιλλο, ο οποίος αργότερα υπηρέτησε ως ταμίας (quaestor) κατά τη διάρκεια της εξουσίας τού Ρωμαίου Aυτοκράτορα Τιβέριου.

## Γενεαλογία

## Παραπομπές


## Πηγές
*  
* M. Lightman & B. Lightman, *A to Z of Ancient Greek and Roman Women*, Infobase Publishing, 2008
* Άρθρο της Octavia Minor στο Livius.org

Κατηγορία:Γένος Αιμιλίων
Κατηγορία:Ρωμαίοι ύπατοι του 1ου αιώνα π.Χ.
Αρχή του περιστερώνα

Στα μαθηματικά, η **αρχή του περιστερώνα** δηλώνει πως αν τοποθετήσουμε **' αντικείμενα σε **' δοχεία, με , τότε τουλάχιστον ένα δοχείο πρέπει να περιέχει περισσότερα από ένα αντικείμενα. Το κλασσικό παράδειγμα περιγράφει 9 περιστερώνες με 10 περιστέρια, οπότε και κάποιος περιστερώνας θα έχει τουλάχιστον 2 περιστέρια. Πρόκειται για μια αρχή όπου αν και επιφανειακά δηλώνει το προφανές, μπορεί να χρησιμοποιηθεί έμπρακτα ως αποδεικτικό εργαλείο στην συνδυαστική, στη θεωρία κανονικών γλωσσών, και στη στατιστική, μεταξύ άλλων. Η αρχή του περιστερώνα αποδίδεται κυρίως στον Γερμανό μαθηματικό G. Lejeune Dirichlet, οπού στην εργασία του χρησιμοποιούσε την αρχή με το όνομα ** ("αρχή του συρταριού" ή "αρχή του ραφιού").

Η αρχή του περιστερώνα έχει πολλές γενικεύσεις και μπορεί να διατυπωθεί με διάφορους τρόπους. Η συνηθισμένη γενίκευση είναι η εξής:Αν n,m\in\natnums, και n αντικείμενα κατανέμονται σε m δοχεία, τότε τουλάχιστον ένα δοχείο περιέχει τουλάχιστον \lceil n/m \rceilαντικείμενα.Αν και η πιο απλή εφαρμογή είναι σε πεπερασμένα σύνολα (όπως περιστέρια και κουτιά), χρησιμοποιείται επίσης με άπειρα σύνολα που δεν μπορούν να τεθούν σε αντιστοιχία ένα προς ένα . Για να γίνει αυτό απαιτείται η επίσημη δήλωση της αρχής του περιστερώνα*: δεν υπάρχει [[Ένα προς ένα|"ένα-προς-ένα"]] συνάρτηση της οποίας το [[Συνάρτηση|σύνολο τιμών]] είναι μικρότερο από πεδίο ορισμού της*. Προηγμένες μαθηματικές αποδείξεις όπως το λήμμα του Siegel βασίζονται σε αυτή τη γενικότερη ιδέα.

## Παραπομπές


Κατηγορία:Συνδυαστική
Παύλος Αιμίλιος Ρέγιλλος

Ο **Παύλος Αιμίλιος Ρέγιλλος**     ή **Ρέγουλος** , λατιν.: *Paulus Aemilius Regillus* ή *Regulus* (γενν. π. 15/14 π.Χ.) ήταν Ρωμαίος γερουσιαστής και ανιψιός του αυτοκράτορα Αυγούστου . 

## Βιογραφία

### Πρώιμη ζωή
Ήταν γιος τού υπάτου (consul) και τιμητή (censor) Παύλου Αιμίλιου Λέπιδου  και της Κλαυδίας Μαρκέλλας της Νεότερης, που ήταν κόρη της Οκταβίας της Νεότερης και επομένως ανιψιά τού Ρωμαίου Αυτοκράτορα Αυγούστου.  Από τον προηγούμενο γάμο τού πατέρα του, ο Ρέγιλλος είχε δύο ετεροθαλείς αδελφούς και μία ετεροθαλή αδερφή.  Γεννήθηκε περί το 15 π.Χ./14 π.Χ.  Ο πατέρας του απεβίωσε λίγο μετά τη γέννησή του, και η μητέρα του στη συνέχεια παντρεύτηκε ξανά.  Ο Ρέγιλλος γεννήθηκε και μεγάλωσε στη Ρώμη. Μέσω τού ετεροθαλούς αδελφού του Μάρκου Βελέριου Μεσσάλα Βαρβάτου, ήταν ο θείος της Ρωμαίας αυτοκράτειρας Βαλερίας Μεσσαλίνας.

### Σταδιοδρομία
Η πολιτική σταδιοδρομία τού Ρεγίλλου ήταν σύγχρονη με την εξουσία των Ρωμαίων Αυτοκρατόρων Αυγούστου και Τιβέριου, κατά την οποία υπηρέτησε ως ταμίας (quaestor).  Κατά τη διάρκεια της βασιλείας τού Τιβέριου (14 έως 37), ο Ρέγιλλος ήταν ένας από τους *[[Κόμης (Ρωμαϊκή Αυτοκρατορία)|κόμητες]]* τού Αυτοκράτορα,  αυτοκρατορικός απεσταλμένος (legatus) και ανθύπατος (proconsul)  μίας ρωμαϊκής επαρχίας. Σύμφωνα με επιγραφικά στοιχεία, ο Ρέγγιλλος ήταν προστάτης τού Σαγούντου.  

## Βιβλιογραφικές αναφορές

Κατηγορία:Γένος Αιμιλίων
El Camino: Μια Ταινία του Breaking Bad

Το ***El Camino: Μια ταινία του Breaking Bad*** (ή απλά ***El Camino***) είναι αμερικανική εγκληματική νεογουέστερν ταινία θρίλερ του 2019 σε σκηνοθεσία, σενάριο, και παραγωγή από τον Βινς Γκίλιγκαν. Ως μέρος του franchise *Breaking Bad*, λειτουργεί ως συνέχεια και επίλογος της τηλεοπτικής. σειράς *[[Breaking Bad]]*. Οι Άαρον Πολ, Τζέσι Πλέμονς, Κρίστεν Ρίτερ, Τσαρλς Μπέικερ, Ματ Τζόουνς, Ρόμπερτ Φόρστερ, Τζόναθαν Μπανκς, και Μπράιαν Κράνστον. Ο Φόρστερ πέθανε την ημέρα που κυκλοφόρησε το *El Camino*, κάνοντας το έναν από τους τελευταίους του ρόλους.

Ο Γκίλιγκαν ξεκίνησε να σκέφτεται την ιστορία του *El Camino* όσο έγραφε το φινάλε του *Breaking Bad*. Προσέγγισε τον Πολ με την ιδέα της ταινίας το 2017, κοντά στην δέκατη επέτειο της σειράς. Τα γυρίσματα ξεκίνησαν μυστικά στο Νέο Μεξικό τον Νοέμβριο του 2018, και διάρκεσαν 50 ημέρες. Η ταινία δεν επιβεβαιώθηκε μέχρι να κυκλοφορήσει το τρέιλερ στις 24 Αυγούστου του 2019.

Το *El Camino* κυκλοφόρησε στο Netflix στις 11 Οκτωβρίου του 2019, έχοντας μια περιορισμένη κινηματογραφική κυκλοφορία. Έλαβε θετικά σχόλια από τους κριτικούς και έλαβε διάφορα βραβεία και υποψηφιότητες, κερδίζοντας Καλύτερη Τηλεοπτική Ταινία στα Τηλεοπτικά Βραβεία Critic's Choice και στα Βραβεία Satellite. 

## Παραπομπές


## Εξωτερικοί σύνδεσμοι

* 
* 
* 

Κατηγορία:Ταινίες του 2019
Κατηγορία:Ταινίες σίκουελ
Κατηγορία:Αμερικανικές αστυνομικές θρίλερ ταινίες
Κατηγορία:Breaking Bad
Κατηγορία:Ταινίες του Netflix
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στο Ουαϊόμινγκ
Κατηγορία:Αμερικανικές ταινίες της δεκαετίας 2010
Δημήτρης Γερογιάννης

Ο **Δημήτρης Γερογιάννης** (γεν. 1961) είναι Έλληνας επιχειρηματίας, ο οποίος σήμερα κατέχει τη θέση του διευθύνοντα συμβούλου (CEO) της εταιρείας Aegean Airlines ενώ έχει διατελέσει εκτελεστικό μέλος των διοικητικών συμβουλίων των εταιρειών Aegean και Olympic Air.

## Βιογραφία
Γεννήθηκε στην Έδεσσα το 1961, όπου μεγάλωσε και εκπλήρωσε με άριστα τις εγκύκλιες σπουδές του.

Κατέχει το πτυχίο του ηλεκτρολόγου μηχανικού από το Αριστοτέλειο Πανεπιστήμιο Θεσσαλονίκης (1984) και επίσης διδακτορικό δίπλωμα από το Πανεπιστήμιο του Yale (1989).

Τα έτη 1989-1997, ο Γερογιάννης κατείχε διάφορες διοικητικές θέσεις στη εταιρεία Daimler Benz AG ζώντας στη Γερμανία. Επανήλθε στην Ελλάδα το 1997 και το χρονικό διάστημα 1997-1999 διετέλεσε διευθυντής προμηθειών και συμβολαίων στον Διεθνή Αερολιμένα Αθηνών «Ελ. Βενιζέλος».

Εντάχθηκε στο στελεχιακό δυναμικό της ελληνικής αεροπορικής εταιρείας Aegean Airlines το 1999. Αρχικά υπηρέτησε στη θέση του γενικού διευθυντή από το έτος 2001. Υπηρετεί ως διευθύνων σύμβουλος από το 2007 και είναι επίσης αντιπρόεδρος της Olympic Air. 

## Προσωπικά στοιχεία
Είναι παντρεμένος και έχει δύο παιδιά.

## Παραπομπές

Κατηγορία:Έλληνες επιχειρηματίες
Μάρκος Αιμίλιος Λέπιδος (ύπατος το 158 π.Χ.)

Ο **Μάρκος Αιμίλιος Λέπιδος**, λατιν.: *Marcus Aemilius Lepidus*, (άκμασε 161-143) ήταν Ρωμαίος ύπατος για το έτος 158 π.Χ., μαζί με τον Γάιο Ποπίλιο Λαίνα.  

## Βιογραφία
Ήταν πραίτωρ το 161 ή νωρίτερα, και πιθανότατα ήταν ο προεδρεύων πραίτορας, όταν η Σύγκλητος διεξήγαγε συζητήσεις για τη διαμάχη μεταξύ Μαγνησίας και Πριήνης.  Αναφέρεται σε ένα πλαίσιο, που υποδηλώνει ότι ήταν ένας από τους Δέκα άνδρες των ιερών πράξεων (*[[Decemviri sacris faciundis]])*, έναν ιερατικό σύλλογο *([[Κολέγιο (αρχαία Ρώμη)|collegium]])* που επέβλεψε τα Σιβυλλικά Βιβλία το 143. 

## Βιβλιογραφικές αναφορές

Κατηγορία:Γένος Αιμιλίων
Κατηγορία:Ρωμαίοι ύπατοι του 2ου αιώνα π.Χ.
Μάνιος Αιμίλιος Λέπιδος (ύπατος το 11)

Ο **Μάνιος Αιμίλιος Λέπιδος**, λατιν.: *Manius Aemilius Lepidus*, ήταν Ρωμαίος συγκλητικός, ο οποίος δραστηριοποιήθηκε κατά τη διάρκεια τού Πριγκιπάτου. Ήταν κανονικός ύπατος το 11 μ.Χ. ως συνάδελφος τού Tίτου Στατίλιου Ταύρου.  Ο Τάκιτος αναφέρει ότι ο Αύγουστος στην επιθανάτιο κλίνη του, ενώ συζητούσε πιθανούς αντιπάλους τού Ρωμαίου Αυτοκράτορα Τιβέριου, τον περιέγραψε ως *άξιο να γίνει Αυτοκράτορας* (capax iperii), αλλά «περιφρονητικό» της υπέρτατης εξουσίας. 

## Βιογραφία

### Πρώιμη ζωή
Ο Λέπιδος εικάζεται ότι ήταν γιος τού Μάρκου Αιμίλιου Λέπιδου του Νεότερου και της συζύγου του Σερουιλίας Ισαυρικής, αλλά στη σύγχρονη εποχή πιστεύεται, ότι ήταν πιο πιθανό ο ανιψιός τού Λέπιδου του Νεότερου. Είχε μία αδερφή, την Αιμιλία Λεπίδα.

### Σταδιοδρομία
Μετά το 5 π.Χ., αλλά πριν από την ανάληψη της υπατείας, ο Λέπιδος έγινε οιονωσκόπος (augur).  Υπερασπίστηκε την αδελφή του στη δίκη της το 20 μ.Χ. Στη δίκη τού Κλουτόριου Πρίσκου υποστήριξε χωρίς επιτυχία, ότι η προτεινόμενη θανατική ποινή ήταν υπερβολικά σκληρή.   Το 21 μ.Χ. επέτυχε το αποκορύφωμα της συγκλητικής σταδιοδρομίας, έγινε ανθύπατος (κυβερνήτης) της επαρχίας της Ασίας. 

## Οικογένεια
Είχε μία κόρη την Αιμιλία Λεπίδα, που παντρεύτηκε τον Αυτοκράτορα Γάλβα. 

## Βιβλιογραφικές αναφορές

Κατηγορία:Γένος Αιμιλίων
Κατηγορία:Ρωμαίοι ύπατοι του 1ου αιώνα
Μάρκος Αιμίλιος Λέπιδος (ύπατος το 232 π.Χ.)

Ο **Μάρκος Αιμίλιος Λέπιδος**, λατιν.: *Marcus Aemilius Lepidus* (απεβ. το 216 π.Χ.) ήταν ο Ρωμαίος ύπατος (consul) για το 232 π.Χ.,  και σύμφωνα με τον Λίβιο υπηρέτησε και πάλι ως *αναπληρωτής ύπατος* (suffect consul), πιθανότατα το 221. 

## Βιογραφία
Υπηρέτησε επίσης κάποτε ως οιωνοσκόπος (augur).

Σύμφωνα με τον Λίβιο, το 218 π.Χ., στην έναρξη του Β' Καρχηδονιακού Πολέμου, βρισκόταν στη Σικελία και υπηρετούσε ως αντιπραίτωρ (propraetor). 

Aπεβίωσε το 216. 

Προς τιμή τού Λέπιδου έγιναν οι πρώτοι *αγώνες [[Μονομάχος|μονομάχων]]* (munera), με αφορμή το τέλος του. Άφησε τρεις γιους, τους Λεύκιο, Κόιντο και Mάρκο.  Ο τελευταίος πιθανότατα ήταν ο Mάρκος Αιμίλιος Λέπιδος, που έγινε Ρωμαίος ύπατος και μέγιστος αρχιερέας (pontifex maximus) στις αρχές τού 2ου αι. π.Χ.

## Σημειώσεις

Κατηγορία:Γένος Αιμιλίων
Κατηγορία:Ρωμαίοι ύπατοι του 3ου αιώνα π.Χ.
Κοινότητα Επισκοπής Κισσάμου

Η **Κοινότητα Επισκοπής ** είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Επισκοπή. Εκτός από την έδρα της, η κοινότητα περιλαμβάνει τους οικισμούς Άγιος Αντώνιος και Άστρικας. Η απογραφή του 2011 αναφέρει: 

* Άγιος Αντώνιος, ο (56)
* Άστρικας, ο (97)
* Επισκοπή, η (65)

Συνολικά η κοινότητα έχει 218 κατοίκους κατά την απογραφή του 2011 και εκπροσωπείται από τον πρόεδρο κ. Ανδρέα Ζυμβραγάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Πλατανιά
Ταυτότητα Βαντερμόντ

Στην συνδυαστική, η **ταυτότητα Βαντερμόντ** δίνει ότι για οποιοσδήποτε φυσικούς αριθμούς  \nu, \mu \in \N και 0 \leq \kappa \leq \min(\nu, \mu),
:\binom{\nu + \mu}{\kappa} = \sum_{\lambda = 0}^{\kappa} \binom{\nu}{\lambda} \binom{\mu}{\kappa - \lambda},
όπου \tbinom{x}{y} ο διωνυμικός συντελεστής.

Η ταυτότητα παίρνει το όνομά της από τον Αλέξιος-Θεόφιλος Βαντερμόντ.

## Παράδειγμα

Για \nu = 2, \mu = 3 και \kappa = 3, η ταυτότητα Βαντερμόντ δίνει ότι:
:
  \binom{5}{3} = \binom{2}{0}\binom{3}{3} + \binom{2}{1}\binom{3}{2} + \binom{2}{2}\binom{3}{1},

που ισχύει καθώς
:
  10 = 1 \cdot 1 + 2 \cdot 3 + 1 \cdot 3.


Ένας εναλλακτικός τρόπος να δούμε την ισότητα είναι να μετρήσουμε τους δυνατούς τρόπους να φτιάξουμε μία επιτροπή με 3 άτομα από τα συνολικά 5 άτομα (εκ των οποίων 2 είναι άνδρες και 3 γυναίκες).

:

## Αποδείξεις

### Αλγεβρική απόδειξη

Θεωρούμε το πολυώνυμο p(x) = (x+1)^{\nu + \mu}. Από το διωνυμικό θεώρημα, ο συντελεστής του x^{\kappa} είναι \tbinom{\nu + \mu}{\kappa}. Γράφοντας το p(x) ως:
:p(x) = (x+1)^{\nu} \cdot (x+1)^{\mu} = \left( \sum_{\lambda_1 = 0}^{\nu} \binom{\nu}{\lambda_1} x^{\lambda_1} \right) \cdot \left( \sum_{\lambda_2 = 0}^{\mu} \binom{\mu}{\lambda_2} x^{\lambda_2} \right),
o όρος x^{\kappa} προκύπτει από τον πολλαπλασιασμό των x^{\lambda_1} και x^{\lambda_2} με \lambda_1 + \lambda_2 = \kappa. Συνεπώς, ο συντελεστής του x^{\kappa} δίνεται από τον άθροισμα
:\sum_{\lambda_1 = 0}^{\kappa} \binom{\nu}{\lambda_1} \binom{\mu}{\kappa - \lambda_1}.
Από το διωνυμικό θεώρημα στο (x+1)^{\nu + \mu} αυτός ο συντελεστής είναι ίσος με \tbinom{\nu + \mu}{\kappa}, και έπεται το ζητούμενο.

### Συνδυαστική απόδειξη

Μπορούμε να αποδείξουμε την ταυτότητα με την εξής ερμηνεία. Έστω ότι έχουμε \nu άνδρες και \mu γυναίκες και θέλουμε να φτιάξουμε μία επιτροπή αποτελούμενη από \kappa άτομα. Από τον συνδυαστικό ορισμό των διωνυμικών συντελεστών, υπάρχουν \tbinom{\nu + \mu}{\kappa} τρόποι να διαλέξουμε αυτά τα άτομα.

Ένας άλλος τρόπος να μετρήσουμε το πλήθος των επιτροπών είναι να μετρήσουμε τις ομάδες που έχουν \lambda = 0, 1, \ldots, \kappa άνδρες και να τις αθροίσουμε. Ξανά, από τον ορισμό των διωνυμικών συντελεστών, υπάρχουν \tbinom{\nu}{\lambda} τρόποι να διαλέξουμε τους άνδρες της επιτροπής και \tbinom{\mu}{\kappa - \lambda} τρόποι να διαλέξουμε τις γυναίκες. Επομένως, συνολικά υπάρχουν 
:
\sum_{\lambda = 0}^{\kappa} \binom{\nu}{\lambda} \cdot \binom{\mu}{\kappa - \lambda}.  


Επειδή αυτές οι δύο τιμές μετράνε την ίδια ποσότητα, λαμβάνουμε τη ζητούμενη ταυτότητα.

## Δείτε επίσης
* Διωνυμικό θεώρημα
* Υπεργεωμετρική κατανομή

## Παραπομπές


Κατηγορία:Συνδυαστική
Κύπελλο Ελλάδας πετοσφαίρισης ανδρών 1997-1998

Το **[[Κύπελλο Ελλάδας πετοσφαίρισης ανδρών|Κύπελλο Ελλάδας βόλεϊ ανδρών]] για την περίοδο 1997−1998** ήταν η 11η διοργάνωση στην ιστορία του θεσμού. Συμμετείχαν οι ομάδες της Α1 και της Α2 Εθνικής Κατηγορίας. Στις δύο πρώτες φάσεις μετείχαν οι ομάδες της Α2, ενώ οι ομάδες της Α1 εισήλθαν στη Γ΄ φάση της διοργάνωσης. Ήταν η πρώτη χρονιά της θεσμοθέτησης του Φάιναλ-4 καθώς και του βραβείου Πολυτιμότερου Παίκτη (MVP). Κυπελλούχος αναδείχθηκε ο Ολυμπιακός Πειραιώς για 8η φορά σε 11 διοργανώσεις κυπέλλου. Πολυτιμότερος Παίκτης αναδείχθηκε ο Μάριος Γκιούρδας.

## Α' φάση
Στην Α΄ φάση του Κυπέλλου δημιουργήθηκαν με κλήρωση 6 ζευγάρια μεταξύ των 12 ομάδων της Α2 Εθνικής κατηγορίας 1998-99.

## Β' φάση
Στη Β΄ φάση του Κυπέλλου δημιουργήθηκαν με κλήρωση 2 ζευγάρια μεταξύ των 6 ομάδων που προκρίθηκαν από την Β΄ φάση. Ο Φάρος Κερατσινίου και ο Ζαφειράκης Νάουσας προκρίθηκαν στη Γ΄ φάση χωρίς αγώνα.

## Γ' φάση - Φάση των 16
Στη Γ΄ φάση του Κυπέλλου συμμετείχαν οι 4 ομάδες της Α2 που προκρίθηκαν από τις δύο προηγούμενες φάσεις και οι 12 ομάδες της Α1 του Πρωταθλήματος 1997-98. Οι αγώνες διεξήχθησαν στις 6 και 7 Ιανουαρίου 1998.

## Προημιτελικοί
Οι Προημιτελικοί διεξήχθησαν στις 4 Μαρτίου 1998.

## Φάιναλ−4
Το Φάιναλ−4 διεξήχθη στον Πύργο το διήμερο  27 και 28 Μαρτίου 1998 στο Γυμναστήριο Πύργου Ηλείας.

### Ημιτελικοί
Ο πρώτος ημιτελικός (Ολυμπιακός - Ηρακλής) ξεκίνησε στις 16.30΄ ώρα Ελλάδος και ο δεύτερος ημιτελικός (Άρης - ΑΕΚ) ξεκίνησε στις 19.00΄.

### Τελικός
Ο τελικός διεξήχθη στις 28 Μαρτίου 1998 στον Πύργο. Ο Ολυμπιακός Πειραιώς επεκράτησε με 3−0 του Άρη Θεσσαλονίκης και κατέκτησε το 8ο κύπελλο στην ιστορία του.

* **Διαιτητές:** Καραμπέτσος, Κούλης
* **MVP:** 20px Μάριος Γκιούρδας (Ολυμπιακός)
* **Συνθέσεις:**
** ** Πειραιώς** (Μοντάλι): Γκιούρδας (7 πόντοι + 11 αλλαγές), Κουρνέτας (4+2), Ιγκόρ Ποπόφ (4+13), Μέρλο (4+6), Τσακιρόπουλος (8+10), Ντράγκοβιτς (5+18) / Μηνούδης, Θεοδωρίδης, Ξενάκης, Ουτζής, Χριστοφιδέλης, Ψάρρας Αθ.
** 22px **[[Άρης Θεσσαλονίκης (πετοσφαίριση)|Άρης Θεσσαλονίκης]]** Χαριτωνίδης): Αλεξανδρόπουλος (5π. + 7 αλλαγες), Κράβαρικ (6+24), Παπακοσμάς (7+6), Μέλκας (2+2), Μητρούδης (5+10), Κόβαζικ (4+10) / Νίκος Μούχλιας, Κουτσονίκας, Χαριτωνίδης Ι., Ιωαννίδης

## Παραπομπές


## Εξωτερικοί σύνδεσμοι - Πηγές
*  Όλοι οι τελικοί του Κυπέλλου Ανδρών έως το 2019 www.volleynews.gr 
*Τα Κύπελλα Ελλάδας έως το 2010 www.contra.gr 
* Ιστορία του Κυπέλλου Ανδρών (έως 2019) www.volleynews.gr 



1997 1998
Κυπελλο Ελλαδας Πετοσφαιρισης Ανδρων 1997 1998
Κυπελλο Ελλαδας Πετοσφαιρισης Ανδρων 1997 1998
Στέφανος, κόμης του Τρεγκιέ

Ο **Στέφανος, κόμης του Τρεγκιέ, 3ος κόμης του Ρίτσμοντ** (περί το 1060 - 21 Απριλίου 1136) από τον Οίκο της Ρεν, ήταν Βρετόνος ευγενής, μικρότερος γιος του Εύδη της Βρετάνης και της Αγνής της Κορνουάλης, της αδελφής του Οέλ Β΄ της Βρετάνης. Δέχθηκε (1093) τον τίτλο του κόμητος του Τρεγκιέ (1098), κατόπιν (1098) διαδέχθηκε τον μεγαλύτερο αδελφό του Άλαν ως κόμης του Ρίτσμοντ. Μερικές φορές ο Ερρίκος Α΄ της Αγγλίας τον καταγράφει εσφαλμένα ως *"Στέφανος, κόμης της Βρετάνης"*, πιθανότατα λόγω της καταγωγής του και της περιουσίας που είχε στην Βρετάνη, στην πραγματικότητα την κυβερνούσε ο Αλαίν Δ΄ της Βρετάνης. Ο Στέφανος της Βρετάνης και η σύζυγος του Αουίς έγιναν δωρητές σε πολλά μοναστήρια και ναούς, ίδρυσαν μαζί (1110) το Αυγουστιάνικο Αββαείο του Τιμίου Σταυρό στο Γκενγκάν.

## Οικογένεια
Παντρεύτηκε την Αουίς του Μπλουά, κόρη του Θεοβάλδου Γ΄ του Μπλουά και της Αδελαΐδας του Βαλουά με την οποία απέκτησε:
* Γοδεφρείδος Β΄ Μποτερέλ, παντρεύτηκε την Αουίς του Ντολ με την οποία δεν απέκτησαν παιδιά. Ο Γοδεφρείδος υποστήριξε την Αυτοκράτειρα Ματθίλδη σε αντίθεση με τον μικρότερο αδελφό του Άλαν που υποστήριξε στην Αναρχία τον βασιλιά Στέφανο.
* Άλαν της Βρετάνης, 1ος κόμης του Ρίτσμοντ, παντρεύτηκε την Μπέρτα της Βρετάνης με την οποία απέκτησε τον Κόναν Δ΄ της Βρετάνης. Ο Άλαν ήταν πιστός οπαδός του βασιλιά της Αγγλίας Στέφανου.
* Ερρίκος, κόμης του Τρεγκιέ, παντρεύτηκε την Ματθίλδη ντε Βαντόμ.

## Παραπομπές


## Πηγές
*Morin, Stéphane (2010). Trégor, Goëlo, Penthièvre. Le pouvoir des Comtes de Bretagne du XIIe au XIIIe siècle. Presses Universitaires de Rennes.
*Morvan, Frederic (2009). La Chevalerie bretonne et la formation de l'armee ducale, 1260-1341 (in French). Presses Universitaires de Rennes.

Κατηγορία:Κόμητες του Ρίτσμοντ
Κατηγορία:Οίκος της Ρεν
Ανακήρυξη της αυτοκεφαλίας της Εκκλησίας της Ελλάδος

[δεξιά|μικρογραφία| Η δικαιοδοσία της [Εκκλησία της Ελλάδος|Εκκλησίας της Ελλάδος (με μπλε) στην Ελλάδα σήμερα.]]
Η **ανακήρυξη της αυτοκεφαλίας της Εκκλησίας της Ελλάδος** (Πατριαρχικός και Συνοδικός Τόμος της 29ης Ιουνίου 1850) είναι το επίσημο διάταγμα του Οικουμενικού Πατριαρχείου Κωνσταντινουπόλεως που παραχώρησε *[[De jure|εκ του νόμου]]* αυτοκέφαλο στην τότε *[[De facto|εκ των πραγμάτων]]* αυτοκέφαλη Εκκλησία της Ελλάδος .

## Ιστορία

### Διακήρυξη της αυτοκεφαλίας από την Ελλάδα
Η απόφαση για τη δημιουργία ενός ανεξάρτητου ελληνικού βασιλείου από τις Μεγάλες Δυνάμεις (τη Βρετανική Αυτοκρατορία, τη Ρωσική Αυτοκρατορία και το Βασίλειο της Γαλλίας) οριστικοποιήθηκε με τη Συνθήκη της Κωνσταντινούπολης (1832). Το γεγονός αυτό έθεσε ένα δίλημμα για την ελληνική πατριαρχική και θρησκευτική κοινωνία: να υπάρχει ανεξάρτητη Εκκλησία της Ελλάδος ή στο ανεξάρτητο κράτος ή να επεκτείνεται εντός αυτού η εκκλησιαστική δικαιοδοσία του Οικουμενικού Πατριαρχείου Κωνσταντινουπόλεως;

Η κυβέρνηση ανακήρυξε την Εκκλησία της Ελλάδος αυτοκέφαλη το 1833, με πολιτική απόφαση της Αντιβασιλείας. Η απόφαση τάραξε τα νερά της ελληνικής πολιτικής σκηνής, καθώς οι βασιλικές αρχές είχαν, πλέον, μεγάλη ισχύ για πολλές δεκαετίες.

### Υπογραφή του ''Πατριαρχικού και Συνοδικού Τόμου''
Εν τέλει, το Οικουμενικό Πατριαρχείο Κωνσταντινουπόλεως αποφάσισε έναν συμβιβασμό: το Οικουμενικό Πατριαρχείο συμφώνησε να δώσει αυτοκεφαλία στην Εκκλησία της Ελλάδος μέσω ενός *Τόμου,* κάτι που συνέβη στις 29 Ιουνίου του 1850.

### Επακόλουθα
Η απόφαση του Οικουμενικού Πατριαρχείου να δώσει αυτοκεφαλία στην Εκκλησία της Ελλάδος επηρέασε καταλυτικά τη Βουλγαρική Εθνική Αναγέννηση και οδήγησε στην δημιουργία της Βουλγαρικής Εξαρχίας. Ακολούθησε Σύνοδος, η οποία συνήλθε το 1872 στην Κωνσταντινούπολη και καταδίκασε τον εθνοφυλετισμό.

Το Άγιο Όρος, η Κρήτη, η Μακεδονία, η Θράκη και τα νησιά του ανατολικού Αιγαίου παρέμειναν υπό τη δικαιοδοσία του Οικουμενικού Πατριαρχείου.

## Δείτε επίσης
* Εθνική εκκλησία
* Θρησκεία στην Ελλάδα

## Παραπομπές


Κατηγορία:Ελληνικός εθνικισμός
Κατηγορία:Εκκλησία της Ελλάδος
Κατηγορία:Οικουμενικό Πατριαρχείο
Κατηγορία:Εκκλησιαστικό Δίκαιο
Κόιντος Αιμίλιος Λέπιδος

Ο **Κόιντος Αιμίλιος Λέπιδος**, λατιν.: *Quintus Aemilius Lepidus*, (πιθανώς **Q. Ae. L. Barbula**) (π. 1ος αι. π.Χ.) ήταν Ρωμαίος συγκλητικός και στρατιωτικός, που διορίστηκε ύπατος το 21 π.Χ. ως συνάδελφος του Μάρκου Λόλλιου.

## Βιογραφία
Ήταν μέλος τού πατρίκιου *[[Aemilia (γένος)|γένους των Αιμιλίων]],* και γιος τού Mάνιου Αιμίλιου Λέπιδου, ο οποίος ήταν ύπατος το 66 π.Χ. Ήταν υποστηρικτής τού Μάρκου Αντώνιου.

Υποθέτουμε ότι ο Κόιντος Αιμίλιος Λέπιδος ήταν ο «Βαρβούλας», που αναφέρεται στους *Εμφύλιους Πολέμους* τού Αππιανού.  Σε αυτό, ο Αππιανός αφηγείται, ότι κάποιος Μάρκος (υποθέτουμε ότι ήταν ο Μάρκος Λόλλιος) ήταν κληρονόμος τού Μάρκου Ιούνιου Βρούτου τού Νεότερου, ο οποίος, μετά τη μάχη των Φιλίππων, είχε προγραφτεί. Κρυμμένος ως σκλάβος, αγοράστηκε από τον Κ. Αι. Λέπιδο, αλλά η ταυτότητά του αποκαλύφθηκε στη συνέχεια από έναν φίλο στη Ρώμη. Ο Λέπιδος πήγε στον Μάρκο Βιψάνιο Αγρίππα, ο οποίος μεσολάβησε για λογαριασμό του στον Οκταβιανό, ο οποίος στη συνέχεια φρόντισε να αφαιρεθεί το όνομα τού Λόλλιου από τους καταλόγους προγραφών. 

Γύρω στο 40-38 π.Χ. ο Λέπιδος ήταν υπεύθυνος τού νομισματοκοπείου (monetalis) για τον Μάρκο Αντώνιο στην Πέργαμο, έκοψε κιστοφόρα νομίσματα για λογαριασμό τού Μ. Αντώνιου. Στη συνέχεια το 31 π.Χ. πολέμησε μαζί με τον Αντώνιο στη μάχη τού Ακτίου, αλλά αιχμαλωτίστηκε. Απελευθερώθηκε μόνο όταν ο Μάρκος Λόλλιος μεσολάβησε γι' αυτόν ενώπιον τού Οκταβιανού, ανταποδίδοντας έτσι τη χάρη. 

Το έτος 21 π.Χ. μία δεύτερη υπατική θέση έγινε διαθέσιμη, αφού ο Αύγουστος αποφάσισε να μην προτείνει κανέναν για το αξίωμα. Μετά από μία πικρή και σκληρή εκλογή και μακροχρόνιες διαμάχες με τον μοναδικό του ανταγωνιστή, τον Λεύκιο Ιούνιο Σιλανό. Η αντιπαράθεση έφτασε στο σημείο, όπου πολλοί ζητούσαν ο Αύγουστος για να βάλει ένα τέλος σε αυτή: τελικά εξελέγη ο Λέπιδος ως ύπατος, υπηρετώντας μαζί με τον παλαιό του φίλο Mάρκο Λόλλιο. Μαζί επέβλεψαν την αποκατάσταση της γέφυρας τού Φαβρίκιου (pons Fabricius), μίας από τις γέφυρες που εκτείνονταν στον ποταμό Τίβερη, που είχε καταστραφεί στις πλημμύρες τού προηγούμενου έτους.

Ο Λέπιδος καταγράφεται ως ένας από τους δεκαπέντε άνδρες των ιερών πράξεων (quindecimviri sacris faciundis), που ήταν μέρος τού ομίλου, ο οποίος συμμετείχε στους αγώνες τού αιώνα τού 17 π.Χ. Πιθανότατα ήταν μέλος αυτής της ομάδας κατά τη διάρκεια των εμφυλίων πολέμων. Τελικά περί το 15 π.Χ. έγινε, ως ανθύπατος, κυβερνήτης της επαρχίας της Ασίας.

## Δείτε επίσης
* Κατάλογος Ρωμαίων υπάτων

## Βιβλιογραφικές αναφορές

## Πηγές

* Broughton, T. Robert S., *The Magistrates of the Roman Republic*, Vol. II (1952)
* Broughton, T. Robert S., *The Magistrates of the Roman Republic*, Vol. III (1986)
*  
* Tansey, Patrick, "Q. Aemilius Lepidus (Barbula? ) Κοσ. 21 π.Χ.», *Historia*, 57 (2008), σσ.&nbsp;174–207

Κατηγορία:Γένος Αιμιλίων
Κατηγορία:Ύπατοι της Ρωμαϊκής Δημοκρατίας
Μάνιος Αιμίλιος Λέπιδος (ύπατος το 66 π.Χ.)

Ο **Μάνιος Αιμίλιος Λέπιδος**, λατιν.: *Manius Aemilius Lepidus*, ήταν Ρωμαίος πολιτικός, που έγινε ύπατος το 66 π.Χ. μαζί με τον Λεύκιο Βολκάτιο Τούλλο.

## Βιογραφία
Μέλος τού γένους των πατρικίων Αιμιλίων, ο Λέπιδος ήταν βοηθός ταμία (proquaestor) σε μία ανατολική επαρχία μεταξύ 84 π.Χ. και 78,  και ήταν ο πατέρας τού Κόιντου Αιμίλιου Λέπιδου. Το 69 εξελέγη στη θέση τού πραίτορα  και το 66 εξελέγη ύπατος μαζί με τον Λεύκιο Βολκάτιο Τούλλο. 

Ο Λέπιδος αναφέρεται πολλές φορές από τον Κικέρωνα, αλλά ποτέ δεν απέκτησε μεγάλη πολιτική σημασία. Το 65 αναφέρεται ως ένας από τους μάρτυρες κατά του Γάιου Κορνήλιου, τον οποίο ο Κικέρων υπερασπίστηκε.  Το 63, ο Λ. Σ. Κατιλίνας προσφέρθηκε να τεθεί υπό την κράτηση τού Λέπιδου, αφού ο Κατιλίνας ενημερώθηκε για μία επικείμενη δίωξη. 

Ο Λέπιδος ανήκε στο αριστοκρατικό κόμμα, αλλά με την έναρξη τού εμφυλίου πολέμου το 49, αποσύρθηκε στην έπαυλή του στη Φόρμια , για να παρακολουθήσει την εξέλιξη των γεγονότων. Εδώ βρισκόταν σχεδόν σε καθημερινή επαφή με τον Κικέρωνα, από τις επιστολές τού οποίου μαθαίνουμε, ότι ο Λέπιδος είχε αποφασίσει να μην διασχίσει τη θάλασσα με τον Γναίο Πομπηία, αλλά να υποκύψει στον Ιούλιο Καίσαρα, εάν ο τελευταίος ήταν πιθανό να νικήσει. Τελικά επέστρεψε στη Ρώμη τον Μάρτιο. 

## Σημειώσεις


Κατηγορία:Γένος Αιμιλίων
Κατηγορία:Ρωμαίοι ύπατοι του 1ου αιώνα π.Χ.
Κόιντος Φάβιος Μάξιμος Αιμιλιανός

Ο **Κόιντος Φάβιος Μάξιμος Αιμιλιανός**, λατιν.: *Quintus Fabius Maximus Aemilianus*, ήταν Ρωμαίος πολιτικός και ύπατος το 145 π.Χ. 

## Βιογραφία
Ο Φάβιος ήταν με υιοθεσία μέλος τού πατρικίου γένους των Φαβίων, αλλά εκ γενετής ήταν ο μεγαλύτερος γιος τού Λεύκιου Αιμίλιου Παύλου Μακεδονικού και της Παπιρίας Μασονίδος, και ο μεγαλύτερος αδελφός τού Σκιπίωνα Αιμιλιανού. Ήταν ο πατέρας του Κόιντου Φάβιου Μάξιμου Αλλοβρογικού.

Ο Φάβιος υπηρέτησε υπό τον βιολογικό του πατέρα στον Γ΄ Μακεδονικό Πόλεμο. Μετά τη μάχη της Πύδνας, ο πατέρας του τον έστειλε στη Ρώμη για να αναγγείλει τη νίκη του. Ο Φάβιος υπηρέτησε ως πραίτορας στη Σικελία το 149 π.Χ. έως το 148 π.Χ., και εξελέγη ύπατος για το 145 π.Χ. Μετά την υπατεία του πήγε ως ανθύπατος στην Hispania, όπου πολέμησε και νίκησε τον Βιρίαθο σε ένα επεισόδιο τού Λουζιτανικού πολέμου, αλλά δεν κατάφερε να τον αιχμαλωτίσει. Ο πόλεμος συνεχίστηκε, έως ότου ο αδελφός του, Σκιπίων Αιμιλιανός, κατέλαβε τη Νουμαντία μία δεκαετία αργότερα.

Ο Φάβιος και ο αδελφός του ήταν οι μαθητές και οι προστάτες τού ιστορικού Πολύβιου, ο οποίος κατέγραψε τον ισχυρό αδελφικό δεσμό μεταξύ των αδελφών, ακόμη και μετά την υιοθεσία τους σε άλλα γένη.

## Βιβλιογραφικές αναφορές

Κατηγορία:Γένος Αιμιλίων
Κατηγορία:Ρωμαίοι ύπατοι του 2ου αιώνα π.Χ.
Κοινότητα Χρυσαυγής

Η **Κοινότητα Χρυσαυγής** (αρχικά Μούλετε) είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1927 με το ΦΕΚ 25Α - 15/02/1927 με την απόσπαση του οικισμού Μούλετε (μετά το 1957 Χρυσαυγή) από την κοινότητα Βουβών και τον ορισμό του ως έδρα της. Περιλαμβάνει, εκτός από την έδρα της, τους οικισμούς Καλλιθέα και Νερατζιά. Η απογραφή του 2011 αναφέρει: 

* Καλλιθέα, η (83)
* Νερατζιά, η (20)
* Χρυσαυγή, η (Μούλετε, το) (116)

Συνολικά η κοινότητα έχει 219 κατοίκους και εκπροσωπείται από τον πρόεδρο κ. Εμμανουήλ Ντινιεράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Πλατανιά
Ιερός Ναός Αγίας Τριάδας Χώρας Κύθνου

Η **Αγία Τριάδα** είναι ορθόδοξος χριστιανικός ναός στη Χώρα της Κύθνου. 

## Θέση και Περιγραφή
Η εκκλησία της Αγίας Τριάδας είναι η Μητρόπολη της Χώρας. Είναι ο αρχαιότερος ναός της Κύθνου και βρίσκεται εντός του οικισμού της Χώρας όπου διασώζονται αρχαίες επιγραφές και γλυπτά. Είναι βυζαντινή εκκλησία με την αρχιτεκτονική της να είναι μονόκλιτη καμαροσκεπής βασιλική μετά τρούλου.

## Άλλα Στοιχεία
Ο ιδρυτής του ναού παραμένει άγνωστος, αλλά η αγιογράφηση έγινε το 17ο αιώνα από τον Βαρθολομαίο Δεάγγελη, αρχιερέα. Η τιμητική της είναι την μέρα της Πεντηκοστής στις 27 Μαΐου.   

## Παραπομπές


## Πηγές
* 

Κατηγορία:Ορθόδοξες εκκλησίες στην Κύθνο
Κόιντος Φάβιος Μάξιμος Αλλοβρογικός

Ο **Κόιντος Φάβιος Μάξιμος Αλλοβρογικός**, λατιν.: *Quintus Fabius Maximus Allobrogicus*, ήταν Ρωμαίος πολιτικός και στρατηγός, που εξελέγη ύπατος το 121 π.Χ. Κατά τη διάρκεια της υπατείας του πολέμησε εναντίον των Αρβέρνων και των Αλλοβρόγων, τους οποίους νίκησε το 120 π.Χ. Τού απονεμήθηκε θρίαμβος και ο προσωνύμιο (agnomen) Αλλοβρογικός για τη νίκη του επί των Γαλατών.

## Βιογραφία
Ήταν γιος τού Κόιντου Φάβιου Μάξιμου Αεμιλιανού, τού Ρωμαίου υπάτου το 145 π.Χ., και μέλους τού πατρικίου *γένους των Φαβίων* από υιοθεσία (βιολογικά ήταν τού γένους των Αιμιλίων).  Η πρώτη του εμφάνιση ήταν κατά τις εκλογές ταμία (quaestor) το 134 π.Χ., όπου προτάθηκε στους ψηφοφόρους ως υποψήφιος από τον βιολογικό του θείο Σκιπίωνα Αιμιλιανό. Μετά την εκλογή τού Aλλοβρογικού, ο Σκιπίων τον πήγε ως ταμία του στην Εντεύθεν Ιβηρία (Hispania Citerior), όπου πολέμησαν στον Β΄ Νουμαντινό Πόλεμο. Ενώ ήταν εκεί, ο Aλλοβρογικός τοποθετήθηκε επικεφαλής 4.000 εθελοντών. 

Το 124 π.Χ. είχε εκλεγεί στο αξίωμα τού πραίτορα, αφού το 123 π.Χ., διορίστηκε προπραίτωρ (κυβερνήτης) μίας από τις Hispanias (Citerior ή Ulterior).  Ενώ ήταν εκεί, καταδικάστηκε από τη Σύγκλητο, μετά από πρόταση τού Γάιου Γράκχου, για εκβίαση δώρων σιτηρών από μία ιβηρική πόλη.  Στη συνέχεια το 121 π.Χ. εξελέγη ύπατος μαζί με τον Λεύκιο Οπίμιο. Κατά τη διάρκεια της υπατικής του θητείας, εκστράτευσε στη Γαλλία Τρανσαλπίνα (στις σημερινές περιοχές της Ωβέρνης και τού Ροδανού-Άλπεων) μαζί με τον Γναίο Δομίτιο Αηνόβαρβο εναντίον των Γαλατικών φυλών των Aλλοβρόγων και Aρβερνών.  Μετά τη λήξη της υπατικής του θητείας, αντικατέστησε τον Δομίτιο Αηνόβαρβο ως ανθύπατος στη Γαλατία (120 π.Χ.), οπότε κατά τη διάρκεια της θητείας του ολοκλήρωσε την ήττα των Aλλοβρόγων και Aρβερνών. Γι' αυτό του απονεμήθηκε η τιμή τού θριάμβου και τού δόθηκε ο προσωνύμιο (agnomen) *Αλλοβρογικός*.  Ο θρίαμβος που τέλεσε ήταν διάσημος για το θέαμά του, συμπεριλαμβανομένου τού αιχμάλωτου βασιλιά των Αρβερνών Bιτούιτου με την αργυρή πανοπλία μάχης του. Από τη λεηλασία τού Ωβέρν, ο Φάβιος έστησε την Αψίδα τού Φαβιανού (*[[Αψίδα του Fabius|Fornix Fabianus]])* (121 π.Χ.) διασχίζοντας την Ιερά Οδό (*[[Βία Σάκρα|Via Sacra]])* στη Ρωμαϊκή Αγορά (*[[Ρωμαϊκή Αγορά (Ρώμη)|Forum Romanum]])*, τοποθετώντας ένα άγαλμα τού εαυτού του στην κορυφή της αψίδας. 

Το 113 π.Χ. μπορεί να ήταν ο Κόιντος Φάβιος, που ήταν ο αρχηγός μίας πρεσβείας, που στάλθηκε στην Κρήτη για να βοηθήσει να τερματιστούν κάποιες εσωτερικές διαμάχες μεταξύ διαφόρων πόλεων τού νησιού.  Στη συνέχεια, το 108 π.Χ., αυτός ή ο Quintus Fabius Maximus Eburnus διορίστηκε στο αξίωμα του τιμητή (quaestor).

Ήταν γνωστός ρήτορας και άνθρωπος των γραμμάτων. Μετά το τέλος τού θείου του Σκιπίωνα Αιμιλιανού το 129 π.Χ. ο Φάβιος παρέθεσε ένα συμπόσιο στους πολίτες της Ρώμης, και εκφώνησε τον επικήδειο λόγο τού αποθανόντος στρατηγού. Είχε τουλάχιστον έναν γιο, που ονομαζόταν επίσης Κόιντος Φάβιος Μάξιμος Αλλοβρογικός, ο οποίος ήταν διαβόητος για τα κακά του.  Εγγονός του ήταν ο Κόιντος Φάβιος Μάξιμος.

## Σημειώσεις


## Παραπομπές


## Πηγές
* 
* 
* 

Κατηγορία:Γένος Αιμιλίων
Κατηγορία:Ρωμαίοι ύπατοι του 2ου αιώνα π.Χ.
Μενσκίρς

Το **Μενσκίρς** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Άαρον Πολ

Ο **Άαρον Πολ Στούτρτβαντ** (**Aaron Paul Sturtevant**, 27 Αυγούστου 1979), γνωστός ως **Άαρον Πολ** είναι Αμερικανός ηθοποιός και παραγωγός. Είναι γνωστός για τον ρόλο του ως Τζέσι Πίνκμαν στην τηλεοπτική σειρά του AMC *[[Breaking Bad]]* (2008–2013), για τον οποίο έλαβε διάφορα βραβεία. Επανέλαβε τον ρόλο του ως Τζέσι έξι χρόνια μετά την ολοκλήρωση της σειράς στην ταινία του Netflix *[[El Camino: Μια Ταινία του Breaking Bad]]* (2019), και αργότερα στον τελευταίο κύκλο της spin-off σειράς *[[Πάρε τον Σολ]]* το 2022.

Ο Πολ ξεκίνησε την καριέρα του με ρόλους σε διάφορα βίντεο κλιπ και μικρούς ρόλους σε τηλεοπτικές και κινηματογραφικές παραγωγές. Το 2007 είχε έναν επαναλαμβανόμενο ρόλο στην σειρά του HBO *Big Love* (2006–2011), και το 2009 πρωταγωνίστησε στο remake του *Το Τελευταίο Σπίτι Αριστερά*. Μετά το *Breaking Bad*, πρωταγωνίστησε σε ταινίες όπως τα *Need for Speed* (2014), *Hellion* (2014), *Exodus: Gods and Kings* (2014), *Αόρατος Εχθρός* (2015), και *[[Κέντρο Ευφυΐας]]* (2016). Επίσης έκανε την φωνή του Τοντ Τσάβεζ στην σειρά κινουμένων σχεδίων του Netflix *[[Μπότζακ Χόρσμαν]]* (2014–2020), και υποδύθηκε τον Έντι Λέιν της δραματικής σειράς του Hulu *The Path* (2016–2018) και τον Κέιλεμπ Νίκολς στην σειρά επιστημονικής φαντασίας του HBO *[[Westworld (τηλεοπτική σειρά)|Westworld]]* (2020–2022). Το 2023, πρωταγωνίστησε ως Κλιφ στο επεισόδιο του έκτου κύκλου της σειράς ανθολογίας του Netflix *[[Μαύρος Καθρέφτης]]*, “Beyond the Sea”.

## Παραπομπές


## Εξωτερικοί σύνδεσμοι
* 
* 
* Άαρον Πολ στο Rotten Tomatoes
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Αψίδα του Φάβιου

Η **Αψίδα του Φάβιου,** λατιν.: *Fornix Fabianus*, ήταν μία αρχαία ρωμαϊκή αψίδα, που βρισκόταν στο ανατολικό άκρο της Ρωμαϊκής Αγοράς.

Κτίστηκε το 121 π.Χ. από τον Κόιντο Φάβιο Μάξιμο Αλλοβρογικό για να εορτάσει τη νίκη του επί των Aλλοβρογών και ήταν η πρώτη αψίδα θριάμβου, που κτίστηκε εντός ή δίπλα στην Αγορά (Forum).  Θεωρούμενο από τους Ρωμαίους ως ένα από τα όρια της Ρωμαϊκής Αγοράς, διέσχιζε την *[[Βία Σάκρα|Iερά Οδό (Via Sacra)]]* και βρισκόταν μεταξύ τού Οίκου των Εστιάδων και της *[[Regia|Βασιλικής Οικίας]]* (Regia), πιθανότατα στο δυτικό άκρο της Bασιλικής Οικίας.   Η αψίδα ήταν πιθανότατα κατασκευασμένη από τόφφο και επιστρωμένη με τραβερτίνη και στολισμένη με αγάλματα τού Κόιντου Φάβιου και της οικογένειάς του.

Η αψίδα αναστηλώθηκε από τον εγγονό τού Φάβιου το 57 π.Χ. Η μοίρα της μετά είναι αβέβαιη. Λόγω της θέσης της, καθώς αυτό το τμήμα της αγοράς λεηλατήθηκε επανειλημμένα για οικοδομικά υλικά ανά τους αιώνες, δεν έχει παραμείνει τίποτε από την αψίδα. Αν και επιγραφές από την Αψίδα τού Φάβιου αποκαλύφθηκαν το 1540 και το 1543, έχουν επίσης χαθεί. 

## Βιβλιογραφικές αναφορές

Κατηγορία:Θριαμβικές Αψίδες της Ρώμης
Μαρσέλ Τσολάκου

Ο **Ίων-Μαρσέλ Τσολάκου** (γεννηθείς:Μπουζάου, 28 Νοεμβρίου 1967) είναι Ρουμάνος πολιτικός που υπηρέτησε ως πρωθυπουργός της Ρουμανίας από το 2023 έως το 2025. Είναι επίσης αρχηγός του Σοσιαλδημοκρατικού Κόμματος (PSD).

Ως μέχρι πρότινος αφανής πολιτικός εκτός των συνόρων της κομητείας Μπουζάου, ο Τσιολάκου έλαβε ευρεία προβολή όταν έγινε αναπληρωτής πρωθυπουργός το 2018 στο υπουργικό συμβούλιο του πρωθυπουργού Μιχάι Τουντόσε. Με τους Σοσιαλδημοκράτες να εξακολουθούν να ελέγχουν την πλειοψηφία τόσο στην Βουλή όσο και στη Γερουσία, ο Τσολάκου κέρδισε τη θέση του Προέδρου της Βουλής των Αντιπροσώπων, με 172 ψήφους υπέρ και 120 κατά, που προηγουμένως κατείχε ο ίδιος ο Ντραγκένα, ο οποίος καταδικάστηκε για πλαστογραφία  και ήταν διεκδικητής της πρωθυπουργίας.

Μετά τη συντριπτική ήττα της νέας αρχηγού του PSD, Βιορίκα Νταντσίλα, στις προεδρικές εκλογές του 2019, στις 26 Νοεμβρίου 2019, ο Ciolacu διορίστηκε αρχηγός του κόμματος, πρώτα προσωρινά,έως ότου επιβεβαιώθηκε ότι θα κατείχε τη θέση από το συνέδριο του κόμματος το επόμενο έτος στις 22 Αυγούστου 2020 με συντριπτική διαφορά 1310–91 έναντι του αντιπάλου του. Ο Τσολάκου οδήγησε το κόμμα στη νίκη στις βουλευτικές εκλογές του 2020, αλλά δεν μπόρεσε να σχηματίσει πλειοψηφικό συνασπισμό στη νέα βουλή. Στις 23 Δεκεμβρίου αντιπολιτευτικός συνασπισμός σχημάτισε κυβέρνηση, ωθώντας έτσι το PSD του Τιολάκου στην αντιπολίτευση. Ωστόσο, το 2021, μετά την πολιτική κρίση που οδήγησε στην κατάρρευση της κυβέρνησης του Κίτσου, κατάφερε να επαναφέρει το PSD στην κυβέρνηση, σχηματίζοντας υπουργικό συμβούλιο με τον πρώην αντίπαλό του, το Εθνικό Φιλελεύθερο Κόμμα, σχηματίζοντας έτσι τον Εθνικό Συνασπισμό για τη Ρουμανία.

## Παραπομπές


## Εξωτερικοί σύνδεσμοι
* 

Κατηγορία:Ρουμάνοι
Κατηγορία:Πρωθυπουργοί της Ρουμανίας
CinemaScore

Το **CinemaScore** είναι μια εταιρεία έρευνας αγοράς με έδρα το Λας Βέγκας. Ερευνά το κοινό των ταινιών για να αξιολογήσει τις εμπειρίες προβολής τους με τους βαθμούς επιστολών, αναφέρει τα αποτελέσματα και προβλέπει τις εισπράξεις από τα ταμεία με βάση τα δεδομένα.

## Παραπομπές


## Εξωτερικοί σύνδεσμοι

* 

Κατηγορία:Ιστότοποι
Τερπένια

Τα **τερπένια** (αγγλ. *terpenes*) είναι κατηγορία φυσικών προϊόντων που αποτελούνται από οργανικές ενώσεις με τον χημικό τύπο (C5H8)n για n ≥ 2. Υπάγονται στους δευτερογενείς μεταβολίτες των φυτών και έχουν συνήθως ορμονικό ή προστατευτικό ρόλο. 

Στην κατηγορία αυτή υπάγονται περισσότερες από 30.000 ενώσεις, ενώ αυτοί οι ακόρεστοι υδρογονάνθρακες παράγονται βιοχημικά από διάφορα φυτά, ιδιαίτερα από κωνοφόρα δέντρα, όπως π.χ. πεύκο, έλατο, ερυθρελάτη, κυπαρίσσι, σεκόγια, κέδρος, άρκευθος και άλλα. 


File:Limonene-2D-skeletal.svg|Λεμονένιο, ένα πολύ αρωματικό μονοτερπένιο.
File:Carvone.svg|Καρβονένιο, ένα μονοτερπενοειδές, που φέρει μια δραστική καρβονυλική ομάδα.
File:Alpha-pinen.svg|α-Πινένιο, ένα μονοτερπένιο που απαντάται σε δύο φυσικά ισομερή.
File:Beta-thujaplicin.png|Ινοκιτιόλη, ένα μονοτερπένιο που υπάγεται στις τουγιαπλισίνες και είναι τροπολόνη.
File:Humulene.png|Χουμουλένιο, ένα σεσκιτερπένιο που είναι πιο γνωστό ως *α-καρυοφυλλένιο*.
File:Taxadiene.svg|Ταξαδιένιο, ένα πολύτιμο διτερπένιο που είναι πρόδρομη ένωση του φαρμάκου, *[[ταξόλη]]*.
File:Squalene.svg|Σκουαλένιο, ένα τριτερπένιο, πρόδρομη ένωση σε αρκετά φυσικά στεροειδή.
File:Geosmin_Structural_Formulae.svg|Γεωσμίνη, ένα σεσκιτερπενοειδές.


Τα τερπένια ταξινομούνται περαιτέρω με βάση τον αριθμό των ατόμων άνθρακα που περιέχουν: μονοτερπένια (C10), σεσκιτερπένια (C15), διτερπένια (C20), τριτερπένια (C30) ως παραδείγματα, όπως και πολυτερπένια. Το α-πινένιο και το β-πινένιο, από τα βασικότερα φυσικά τερπένια, είναι τα κύρια συστατικά του φυσικού διαλύτη των πεύκων, το γνωστό τερεβινθέλαιο.

Από τα πανάρχαια χρόνια, ο άνθρωπος γνώριζε καλά ότι φυσικές ενώσεις -που χημικώς περιέχουν τερπένια και συγγενείς ενώσεις τους (τερπενοειδή)- είχαν ποικίλες θεραπευτικές και φαρμακευτικές χρήσεις. Ακόμα και σήμερα οι ενώσεις αυτές αποτελούν αντικείμενο έρευνας της οργανικής και της φαρμακευτικής χημείας, καθώς και της εθνοβοτανικής.

## Παραπομπές


## Εξωτερικοί σύνδεσμοι
*  Survey of terpene chemistry.
* Εκχυλίσματα του ξύλου Ορισμός, χημεία, ρόλος - του καθ. Γεωργίου Μαντάνη, Πανεπιστήμιο Θεσσαλίας


Κατηγορία:Φυσικά προϊόντα
Κέντρο Ευφυΐας

Το ***Κέντρο Ευφυΐας*** (πρωτότυπος αγγλικός τίτλος: *Central Intelligence*) είναι Αμερικανική κωμική ταινία δράσης του 2016 σε σκηνοθεσία από τον Ρόσον Μάρσαλ Θέρμπερ και σενάριο από τους Θέρμπερ, Άικ Μπάρινχολτζ, και Ντέιβιντ Στάσεν. Πρωταγωνιστούν οι Κέβιν Χαρτ και Ντουέιν Τζόνσον.

Η ταινία έκανε πρεμιέρα στο Λος Άντζελες στις 10 Ιουνίου του 2016 και κυκλοφόρησε κινηματογραφικά στις Ηνωμένες Πολιτείες Αμερικής στις 17 Ιουνίου του 2016. Έλαβε επαίνους για τις ερμηνείες των Χαρτ και Τζόνσον αλλά επικρίσεις για το σενάριο, και εισέπραξε $217 εκατομμύρια παγκοσμίως απέναντι σε έναν προϋπολογισμό $50 εκατομμυρίων.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2016
Κατηγορία:Αμερικανικές κωμικές ταινίες δράσης
Κατηγορία:Ταινίες παραγωγής Dune Entertainment
Κατηγορία:Ταινίες με θέμα το bullying
Κατηγορία:Ταινίες με μουσική σύνθεση Λούντβιχ Γιόρανσον
Κατηγορία:Ταινίες με μουσική σύνθεση Θίοντορ Σαπίρο
Κατηγορία:Ταινίες τοποθετημένες στην Βοστώνη
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στην Βοστώνη
Κατηγορία:Ταινίες παραγωγής New Line Cinema
Κατηγορία:Ταινίες παραγωγής Universal Pictures
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες της δεκαετίας 2010
Ποταμός Μεντόσα

Ο **ποταμός Μεντόσα** () είναι ποταμός στην επαρχία Μεντόσα της Αργεντινής. Σχηματίζεται στην οροσειρά των Άνδεων μεταξύ του Ακονκάγκουα και του Τουπουνγάτο, από τη συμβολή των ποταμών Βάκας, Κουέβας και Τουπουνγάτο, με τον τελευταίο να είναι ο σημαντικότερος παραπόταμός του.

## Ρους
Η ανώτερη κοιλάδα του Μεντόσα αρχίζει περίπου στα 2.600 μ. πάνω από τη μέση στάθμη της θάλασσας, και έχει σχήμα U, παγετώδους προέλευσης. Ο ποταμός φτάνει στην Ουσπαλιάτα, στη συνέχεια διασχίζει την Πρεκορδιλιέρα μέσω της Κοιλάδα Πορτρερίλιος, ρέει κατά μήκος του Φαραγγιού Κατσεούτα και φτάνει στην πεδιάδα. Σχηματίζει τόξο και στρέφεται βορειοανατολικά, εκβάλλει τελικά στα Μπανιάδος ντε Γουανακάτσε, τα οποία ενώνονται με τον Ποταμό Σαν Χουάν, μέρος του συστήματος του Ποταμού Ντεσαγουαδέρο.

Ο ποταμός έχει μέση ροή 50 m³/s, και τροφοδοτεί με νερό την κύρια όαση στην κατά τα άλλα άνυδρη επαρχία. Ο ρους του μέσω του Πορτρερίλιος, σε περίπου 1350 μ. πάνω από το επίπεδο της θάλασσας, διαθέτει ορμητικά νερά, τα οποία χρησιμοποιούνται για ράφτινγκ (επίπεδο III-IV στη Διεθνή Κλίμακα Δυσκολίας Ποταμών κατά τη διάρκεια του καλοκαιριού). Στο Πορτρερίλιος ο ποταμός διαθέτει επίσης φράγμα, το οποίο σχηματίζει έναν ταμιευτήρα, ο οποίος τροφοδοτεί έναν υδροηλεκτρικό σταθμό παραγωγής ηλεκτρικής ενέργειας.

thumb|right|Ράφτινγκ στον ποταμό Μεντόσα

Τα Λουτρά Κατσεούτα και το Φράγμα Πορτρερίλιος είναι τουριστικοί προορισμοί κατά μήκος του ποταμού.

Ο ποταμός Μεντόσα αρδεύει τους νομούς Μαϊπού και τον Λουχάν. Αμπελώνες], που βρίσκονται στο πεδεμόντιο της Μεντόσα, σε γεωγραφικό πλάτος 30° νότια. Η περιοχή αυτή φιλοξενεί το 17 τοις εκατό της παραγωγής του κρασιού Μεντόσα και διαθέτει περίπου 360 οινοποιεία.

## Παραπομπές


Κατηγορία:Ποταμοί της Αργεντινής
Τζο Ρόγκαν

Ο **Τζόζεφ Τζέιμς Ρόγκαν** (αγγλικά: Joseph James Rogan, Νιούαρκ, Νιου Τζέρσεϊ, ΗΠΑ, 11 Αυγούστου 1967) είναι Αμερικανός αθλητικός εκφωνητής του UFC, podcaster, κωμικός, ηθοποιός και πρώην τηλεοπτικός παρουσιαστής. Παρουσιάζει το *The Joe Rogan Experience*, ένα podcast στο οποίο συζητά τα τρέχοντα γεγονότα, την κωμωδία, την πολιτική, τη φιλοσοφία, την επιστήμη και τα χόμπι με διάφορους καλεσμένους.

Ο Ρόγκαν γεννήθηκε στο Νιούαρκ του Νιου Τζέρσεϊ και ξεκίνησε την καριέρα του στην κωμωδία το 1988 στην περιοχή της Βοστώνης. Αφού εγκαταστάθηκε στο Λος Άντζελες το 1994, υπέγραψε αποκλειστική συμφωνία με τη Disney και εμφανίστηκε ως ηθοποιός σε πολλές τηλεοπτικές εκπομπές, συμπεριλαμβανομένων των *Hardball* και *NewsRadio*. Το 1997 άρχισε να εργάζεται για το UFC κάνοντας συνεντεύξεις και ως αθλητικός εκφωνητής. Το 2000 κυκλοφόρησε την πρώτη του σπέσιαλ κωμωδία, το *I'm Gonna Be Dead Someday...*, και ήταν ο παρουσιαστής του παιχνιδιού *Fear Factor* από το 2001 έως το 2006.

Μετά την αποχώρησή του από το *Fear Factor*, ο Ρόγκαν επικεντρώθηκε στην καριέρα του στο stand-up και διοργάνωσε περισσότερες σπέσιαλ κωμωδίες. Ξεκίνησε το *The Joe Rogan Experience* το 2009· μέχρι το 2015, ήταν ένα από τα δημοφιλέστερα podcast στον κόσμο, λαμβάνοντας τακτικά εκατομμύρια αναπαραγωγές ανά επεισόδιο. Το Spotify απέκτησε αποκλειστικά δικαιώματα διανομής για το *The Joe Rogan Experience* το 2020 για 200 εκατομμύρια δολάρια ΗΠΑ. Το podcast έχει επικριθεί για διάδοση θεωριών συνωμοσίας και παραπληροφόρησης για την υγεία. Στον απόηχο της πανδημίας COVID-19, προώθησε αναξιόπιστες θεραπείες για την COVID-19 και χρησιμοποίησε ψευδείς ισχυρισμούς κατά των εμβολίων για να αποτρέψει τους ανθρώπους από τον εμβολιασμό κατά της COVID-19.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί
Κατηγορία:Αμερικανοί κωμικοί
Κάνναβη (αποσαφήνιση)

Η **[[Κάνναβη]]** είναι ένα γένος ανθοφόρων φυτών.

Η έννοια **κάνναβη** μπορεί να αναφέρεται σε:
 
* Κάνναβη (φάρμακο), ένα ψυχοδραστικό φάρμακο που παρασκευάζεται από το φυτό της  κάνναβης
* Ιατρική κάνναβη, κάνναβη και κανναβινοειδή που συνταγογραφούνται από γιατρούς για τους ασθενείς τους
* Κάνναβη η ήμερη (Cannabis sativa), είδος του φυτού Κάνναβη 
* Ινδική κάνναβη (Cannabis indica), είδος του φυτού Κάνναβη
* Κάνναβη ruderalis (Cannabis ruderalis), είδος του φυτού Κάνναβη
* Κανναβινοειδή, κατηγορία χημικών ενώσεων στο φυτό της κάνναβης
* Κανναβιδιόλη (CBD), χημική ένωση του φυτού Κάνναβη
* Τετραϋδροκανναβινόλη (THC), χημική ένωση του φυτού Κάνναβη
* Χασίς, παρασκεύασμα του φυτού Κάνναβη
* Χασισέλαιο, ρητινώδες συμπύκνωμα του φυτού Κάνναβη
* Νομιμότητα της κάνναβης, όπου η κάνναβη είναι και δεν είναι νόμιμη
* Κάνναβη στην Ελλάδα, χρήση κάνναβης στην Ελλάδα
* Κάνναβη στην Κύπρο, χρήση κάνναβης στην Κύπρο
* Κάνναβη στην Βόρεια Μακεδονία, χρήση κάνναβης στην Βόρεια Μακεδονία
* 420 (κουλτούρα κάνναβης), κωδικός όρος που αναφέρεται στην κατανάλωση κάνναβης
Σιμόνα Κόσακ

Η **Σιμόνα Κόσακ** (Κρακοβία, 30 Μαΐου 1943 - Μπιαουίστοκ, 15 Μαρτίου 2007) ήταν Πολωνή βιολόγος, οικολόγος και καθηγήτρια δασικών επιστημών. Η Κόσακ είναι γνωστή για τις προσπάθειές της να διατηρήσει τα υπολείμματα των φυσικών οικοσυστημάτων στην Πολωνία. Το έργο της ασχολήθηκε, μεταξύ άλλων, με τη συμπεριφορική οικολογία των θηλαστικών. Μερικές φορές αναφερόταν στον εαυτό της ως «ζώο-ψυχολόγος».

## Καριέρα
Το 1980, το Επιστημονικό Συμβούλιο του Ινστιτούτου Δασικών Ερευνών απένειμε στην Κόσακ διδακτορικό δίπλωμα στις Δασικές Επιστήμες με βάση τη διδακτορική της διατριβή «Έρευνα για την τροφική κατάσταση του ζαρκαδιού στον βιότοπο του φρέσκου μικτού κωνοφόρων δασών στο Πρωτογενές Δάσος Białowieża». και, το 1991, με μεταδιδακτορικό στις Δασικές Επιστήμες με βάση τη μεταδιδακτορική της διατριβή «Περιβαλλοντικοί και ενδοειδικοί καθοριστικοί παράγοντες της διατροφικής συμπεριφοράς του ζαρκαδιού (Capreolus capreolus L.) στο δασικό περιβάλλον». Το 1997 έλαβε τον ακαδημαϊκό τίτλο της Καθηγήτριας Δασικών Επιστημών.

Η Κόσακ εργάστηκε στο Ινστιτούτο Έρευνας Θηλαστικών της Πολωνικής Ακαδημίας Επιστημών στην Białowieża και στο Ινστιτούτο Δασικών Ερευνών στο Τμήμα Φυσικών Δασών, όπου ήταν διευθύντρια από τον Ιανουάριο του 2003 έως τον θάνατό της το 2007. Ήταν επίσης ένας από τους δημιουργούς του απωθητικού UOZ-1, μιας συσκευής που προειδοποιεί τα άγρια ζώα για διερχόμενα τρένα. Τον Οκτώβριο του 2000, η Κόσακ τιμήθηκε με τον Χρυσό Σταυρό της Αξίας.

Η Κόσακ ήταν γνωστή για τις αδιάλλακτες απόψεις και τις δράσεις της για την προστασία της φύσης, ειδικά στο δάσος Białowieża, όπου έζησε στο παλιό δασοκομείο "Dziedzinka" για περισσότερα από 30 χρόνια.

## Προσωπική ζωή
Η Κόσακ καταγόταν από γνωστή καλλιτεχνική οικογένεια. Ήταν κόρη του Γέζι Κόσακ, αδελφή της Γκλόρια Κόσακ, εγγονή του Βόιτσεχ Κόσακ και δισέγγονη του Γιούλιους Κόσακ, και ανιψιά της Μαγκνταλένα Σαμοζβάνιετς και της Μάρια Παβλικόφσκα-Γιασνοζέφσκα. Ο Λεχ Γουίλτσεκ, φυσιοδίφης, φωτογράφος και συγγραφέας, ήταν ο σύντροφος της Κόσακ.

## Δημοσιεύσεις
### Βιβλία
* *[https://www.worldcat.org/oclc/751564007 The Białowieza Forest Saga]*
* *[https://www.worldcat.org/oclc/152581498 The National Park in the Białowieza Forest]*

### Άρθρα
* Borowski, S., & Kossak, S. (1972). Bisoniana LI. The natural food preferences of the European bison in seasons free of snow cover. *Acta theriologica*, 17(13), 151-169.
* Borowski, S., & Kossak, S. (1975). The food habits of deer in the Białowieża Primeval Forest. *Acta Theriologica*, 20(32), 463-506.
* Kossak, S. (1976). The complex character of the food preferences of Cervidae and phytocenosis structure. *Acta theriologica*, 21(27), 359-373.
* Kossak, S. (1983). Trophic relations of roe deer in a fresh deciduous forest. *Acta theriologica*, 28(6), 83-127.
* Kossak, S. (1989). Multiple hunting by lynx and red fox and utilization of prey by some carnivores. *Acta Theriologica*, 34(36), 505-512.
* Kossak, S. (1992). Foraging habits and behaviour of moose calves in virgin forest. *Acta Theriologica*, 37, 51-51.

## Παραπομπές

## Εξωτερικοί σύνδεσμοι
* Όταν η Σιμόνα Κοσάκ από «ψυχολόγος ζώων» κατέληξε να ζει στα δάση και να ξεχάσει τους ανθρώπους (φωτό)
Τούσιν

Το **Τούσιν** (πολωνικά: Tuszyn) είναι πόλη του Πόβιατ Ανατολικού Λοτζ, στο Βοεβοδάτο Λοτζ της κεντρικής Πολωνίας. Έχει πληθυσμό 7.173 κατοίκων (2021). Βρίσκεται 6,6 χλμ. από το Ζγκουφ, 13,3 χλμ. από το Παμπιανίτσε και 17,4 χλμ. από την πρωτεύουσα του βοεβοδάτου, το Λοτζ.

## Κλίμα
Το Τούσιν έχει υγρό ηπειρωτικό κλίμα (*Cfb* στην κλιματική ταξινόμηση Κέππεν).



## Παραπομπές


## Εξωτερικοί σύνδεσμοι
* Επίσημος ιστότοπος της πόλης
* Ανεπίσημος ιστότοπος της πόλης

Κατηγορία:Πόλεις της Πολωνίας
Κατηγορία:Πόλεις του Βοεβοδάτου Λοτζ
Κατηγορία:Πόβιατ Ανατολικού Λοτζ
Κατηγορία:Βοεβοδάτο Σιέρατς (1339-1793)
Κατηγορία:Κυβερνείο Πιότρκουφ
Κατηγορία:Βοεβοδάτο Λοτζ (1919-1939)